2008-ம் ஆண்டு யூரோ கால்பந்து தொடரின் இறுதி ஆட்டத்தில் ஸ்பெயினிடம் தோல்வியடைந்ததில் இருந்து ஜெர்மனி அணி சிறந்த பாடத்தை கற்றுக்கொண்டது. இந்தத் தொடரில் எதிரணியினர் பந்துகளை தங்களது கட்டுப்பாட்டில் வைத்திருக்க எந்த மாதிரியான பாணிகளை கடைப்பிடிக்கிறார்கள் என உற்று நோக்கி ஆராய்ந்தது ஜெர்மனி அணி. அதன் பின்னர் பந்துகளை கடத்துவதில் வேகத்தையும், வீரர்களின் உடல் நலம் மற்றும் வலிமையையும் மேம்படுத்தியது. மேலும் புதிய மட்டத்தில் திறன் மிகுந்த அளவில் பந்துகளை கடத்திச் செல்வதுடன் உயர்மட்ட அளவிலான தற்காப்பு ஆட்டத்தையும் தொடர்ச்சியாக சரிவர கடைப்பிடித்து வெற்றியின் தருணங்களை வியாபிக்கச் செய்தது.